- Storberget var ekstremt opptatt av å få frem kvinner

Høyesteretts leder peker på kvinnerekruttering og tidligere justisminister Knut Storberget, om hvorfor ingen har søkt stillingen som høyesterettsdommer. Storberget selv peker på andre forhold.

LEDER: Høysterettsjustitiarius Tore Schei er øverste leder av 20 dommere i Høyesterett. Vis mer byoutline Nils Bjåland

Publisert: Oppdatert: 13. januar 2014 16:54 , Publisert: 13. januar 2014 14:50

Høyesterett har forsøkt å rekruttere til et ledig dommerembete uten hell i fjor.



Dette er første gang det ikke kommet inn én eneste søknad på jobben i landets øverste domstol.

Øverste leder blant Høyesteretts 20 dommere peker på tidligere justisminister Knut Storberget (Ap) og at det for for sterkt signalisert at man ønsket en kvinne i posisjonen.



- Det er ikke noen hemmelighet at Storberget var ekstremt opptatt av å få frem kvinnelige dommere, sier høyesterettsjustitiarius Tore Schei til et titalls journalister som mandag morgen var tilstede på det årlige frokostmøtet i regi av landets mektigste domstol.

Har en sammensatt forklaring



Schei understreker at han tror det er en sammensatt forklaring på hvorfor ingen av landets jurister har ønsket å søke den prestisjetunge jobben i Høyesterett.

Delvis peker han på at dommerne jobber bredt med alle typer jus, og at dette kan avskrekke selv kvalifiserte søkere. Videre skal Høyesterett debattere om advokater fra privat næringsliv skal kunne unnta offentlighet, slik at det blir mindre belastende for denne gruppen å søke stillingen.



- Ødeleggende



Til slutt er det altså dette med kjønn, som ifølge Schei har virket ødeleggende for rekrutteringen.



Dommeren som som forlater stillingen er Liv Gjølstad. Dette har i seg selv vært førende for at man har signalisert «kvinne søkes» argumenterer høyesterettsjustitiarius.



- Det er ingen hemmelighet at dette har vært sterkt signalisert. Flere har uttrykt at dette får menn til ikke å søke. Så er spørsmålet, hvorfor er det ingen kvinner heller som har søkt? Det er også avskrekkende for kvinner. De vil selvfølgelig konkurrere i kraft av sin dyktighet. Det er helt utilfredsstillende for kvinnelige jurister å få en stilling i kraft at de er kvinner. Fokusering på kjønn var ødeleggende, sier Schei.

Syv av 20 dommere i Høyesterett er i dag en kvinne. Ordet «kvinne» ikke er nevnt i utlysningen, se hele annonsen her.



Schei er også kritisk til at pensjonsordningen er endret, slik at det er mindre økonomisk lønnsomt å blir høyesterettsdommer.

Stillingen lønnes med 1.554.000 kroner i året.

Nå er utlysningen utsatt til februar-mars i år. Dette skriver redaktør Marit Aschehoug i Advokatbladet 21. desember i fjor.

- Andre forhold



Storberget bekrefter til E24 at han uttrykte behov for flere kvinner i Høyesterett, og at han har argumentert for en bred rekruttering til den mektige institusjonen både med tanke på distrikt og kjønn til mediene.

Tidligere justisminister Knut Storberget i Stortingssalen i august 2012 Vis mer byoutline Helge Mikalsen

Arbeiderpartipolitikeren mener likevel ikke dette har skremt landets jurister fra å søke stillingen.

- Jeg tror nok rekrutteringsproblemene i Høyesterett er forårsaket av andre forhold enn av vi uttrykte behov for kvinner, skriver han i en sms, hvor han også legger til:

- Vi kan ikke bare ha en Høyesterett med mannlige jurister fra lovavdelingen i Oslo. Forøvrig fulgte jeg alltid Scheis og Høyesteretts innstilling.

- Kremjobb



Direktør i Høyesterett, Gunnar Bergby, har tidligere uttalt til VG tror at mange advokater og jurister ikke skjønner hvor fantastisk og privilegert det er å få utøve sin dommergjerning i Høyesterett.

- Dette er kremen av jobber du får som jurist i Norge. Som dyktig jurist får du ikke bedre jobb, sier Bergeby og fortsetter: - Det er en gåte for meg at folk ikke står i kø for å søke.

Likestillings- og diskrimineringsombudet har ikke tid til å kommentere saken mandag.

Oppdatert 13. jan 16.50: Vi kom først i skade for å skrive at det er fem kvinnelige dommere i Høyesterett i dag. Det riktige skal være syv. Red.



Les også:

Høyesterett behandler pensjonsstrid i NorwegianHøyesterett frifinner staten i fiskerikvotesakPolitidirektøren beordret ansettelse av tidligere kollega